Pranešimas spaudai

2025 m. birželio 19 d.

**„Maxima“ skelbia išpardavimą atrinktoms ne maisto prekėms: puiki proga sutaupyti**

**Lietuviško prekybos tinklo „Maxima“ parduotuvėse prasidėjo atrinktų ne maisto prekių išpardavimas, kada įvairias ne asortimento prekes galima įsigyti mažomis kainomis ir taip reikšmingai sutaupyti.**

Nuo šiandien iki pat liepos 10 d. vykstant išpardavimui „Maximos“ pirkėjai visose tinklo parduotuvėse galės įsigyti atrinktų namų dekoro, buitinės technikos, žaislų, namų ūkio, automobilių priežiūros, proginės atributikos, namų tekstilės, šlepečių, indų, aprangos, gyvūnų bei dar daugiau įvairių laisvalaikio prekių itin mažomis kainomis.

„Pastebime, kad paskelbus panašaus pobūdžio akcijas, mūsų pirkėjai aktyviai naudojasi galimybėmis sutaupyti įsigyjant išparduodamas prekes reikšmingai pigiau. Tokių išpardavimų metu jie į prekių vežimus gausiai krauna įvairias automobilių priežiūros, namų dekoro bei apyvokos ar tekstilės prekes, pavyzdžiui, oro gaiviklius, šluostes, vazas, užklotus, patalynės komplektus, elektronikos prietaisus ir pan. Pirkėjams aktualūs ir drabužiai, avalynė, indai bei žaislai, taip pat prekės ir gyvūnams“, – dalinasi „Maximos“ Komunikacijos ir korporatyvinių ryšių departamento vadovė Indrė Trakimaitė-Šeškuvienė.

„Maximos“ atstovė pabrėžia, kad vykstant šiam išpardavimui reikšmingos nuolaidos taikomos tik atrinktoms kategorijų prekėms, pažymėtoms raudona kaina. Kitų akcijų prekėms ir prekėms, pažymėtoms specialiais kitų akcijų ženklais, nuolaida netaikoma. Ji negalioja ir mėlynas kainų etiketes turinčioms prekėms, kurioms taikoma įprasta kaina su „Ačiū“ kortele.

„Atrinktos išpardavimo ne maisto prekės „Maxima“ parduotuvėse yra sudėtos vienoje vietoje ir išskirtos specialia akcijos reklamine medžiaga. Taip pat, skirtingose „Maximose“ išpardavimo prekių ir jų rūšių skaičius gali būti skirtingas, o prekių kiekis – ribotas“, – įspėja I. Trakimaitė-Šeškuvienė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt